《将往昭州示柄》
宋代·邹浩

与汝暂相别，南作昭州行。昭州距零陵，坦坦十日程。

音信易来往，勿动异乡情。但自勤读书，思索厥义精。

圣贤如日月，为汝出光明。脩身识根本，力践以其诚。

发为文字间，笔墨自纵横。零陵豪杰士，张邓尤高名。

汝其师事之，北面听指令。分阴古所惜，况乃汝后生。

省定汝母外，谨勿他事萦。皇恩极天地，我罪终从轻。

还家知有时，欣见汝向成。用为祖母寿，慰叔及弟兄。

携汝返乡国，重增门户荣。

作者简介：邹浩（1060—1111）字志完，遇赦归里后于周线巷住处辟一园名“道乡”，故自号道乡居士，常州晋陵（今江苏常州）人。生于宋仁宗嘉祐五年，卒於徽宗政和元年，年五十二岁。元丰五年（1082）进士，调扬州颍昌府教授。吕公著、范纯仁为郡守，皆礼遇之。哲宗朝，为右正言，累上疏言事。章惇独相用事，浩露章数其不忠，因削官，羁管新州。徽宗立，复为右正言，累迁兵部侍郎两谪岭表，复直龙图阁。卒谥忠，学者称道乡先生。浩著《道乡集》四十卷，《四库总目》传于世。